open-index/open-wikipedia-markdown huggingface dataset:
Comisión Electrotécnica Internacional

miniatura|300px|right|Países membros de IEC/CEI no mundo.
**IEC** ou **CEI** (en inglés IEC, *International Electrotechnical Commission* ou en francés CEI, *Commission électrotechnique internationale*) é unha organización internacional de normalización eléctrica e electrónica con sede en Xenebra e complementaria con ISO.

## Historia 
A organización foi fundada en Londres en 1906. O seu primeiro presidente foi Lord Kelvin. En 1948 foi transladada a súa sede a Suíza. IEC creou os estándares para algunhas unidades de medida como o gauss, hertz e weber. Tamén creou a primeira proposta de unidades normalizadas, o sistema Giorgi, que co tempo pasaría a ser o sistema internacional de unidades (SI).

## Comités locais 
*  – *Comitê Brasileiro de Eletricidade, Eletrônica, Iluminação e Telecomunicações* (Cobei)
*  – *Dansk Standard*
*  – *Standards Council of Canada*
*  – ''Union Technique de l'Électricité et de la Communication* (UTE)
*  – *Bureau of Indian Standards* (BIS)
*  – *Comitato Elettrotecnico Italiano*
*  – *Japanese Industrial Standards Committee*
*  – *Standardization Administration of China* (SAC)
*  – *Federal Agency for Technical Regulation and Metrology* (ГОСТ)
*  – *Comité Nacional Español de la CEI*
*  – *Deutsche Kommission Elektrotechnik Elektronik Informationstechnik im DIN & VDE* (DKE)
*  – *British Standards Institution* (BSI)
*  – *American National Standards Institute'' (ANSI)

## Notas 
## Véxase tamén 
### Ligazóns externas 
Páxinas web dos comités técnicos:
** https://web.archive.org/web/20190910054947/http://tc3.iec.ch/ — IEC Símbolos Gráficos
** https://web.archive.org/web/20181117164610/http://tc4.iec.ch/ — IEC Turbinas Hidráulicas
** https://web.archive.org/web/20190910055302/http://tc17.iec.ch/ — IEC Switchgear
** http://tc56.iec.ch — IEC Dependability
** https://web.archive.org/web/20170713220304/http://tc57.iec.ch/ — IEC Xestión de Sistemas de Enerxía
** https://web.archive.org/web/20070114210453/http://tc86.iec.ch/ — IEC Fibra óptica
** https://web.archive.org/web/20191030185034/http://tc100.iec.ch/ — IEC Multimedia
* IEC Páxina oficial do IEC
* Vocabulario International Electrotecnio Vocabulario (IEV)
La República (1919)

***La República*** foi un periódico editado en Ourense entre 1919 e 1921.

## Historia e características 
Subtitulado *Semanario Republicano*, apareceu en 1919. Funcionou como voceiro do Centro Obrero de Ourense. Estaba dirixido por Eduardo Barrionuevo Herrán, que exerceu o mesmo cargo en *El Parlamentario* de Madrid, *República* de Sevilla e *La Federación* de Xixón. No número 7 deuse conta da representación organizada co fin de recadar fondos para a construción da Casa del Pueblo. Cesou a súa edición en 1921.

## Véxase tamén 
### Bibliografía 
* 

### Outros artigos 
* La República (1903)
* La República (1930)
La República (1930)

***La República*** foi un semanario editado en Ourense entre 1930 e 1931.

## Historia e características 
Subtitulado *Órgano de la Federación Republicana de Orense*, apareceu o 4 de maio de 1930. Foi unha iniciativa da Federación Republicana para a que funcionou como voceiro. Estaba dirixido por Jacinto Santiago. O director e dous dos redactores foron procesados e encarcerados por artigos publicados nas súas páxinas e en marzo de 1931 fíxose cargo da dirección Roberto Blanco Torres. Os seus colaboradores estaban vinculados ao republicanismo de centro e de esquerda, ao socialismo e ao maxisterio laicista; entre eles destacan Álvaro de las Casas, Florentino López Cuevillas, Ramón Otero Pedrayo e Rafael Dieste. Cesou a súa publicación o 22 de xuño de 1931.

## Véxase tamén 
### Bibliografía 
* 
* 

* 
### Outros artigos 
* La República (1903)
* La República (1919)
* Lista de publicacións impresas da provincia de Ourense
Airbourne

**Airbourne** é unha banda australiana de hard rock formada en Warrnambool no ano 2003. Adoita a ser comparada co grupo tamén australiano AC/DC. Os seus compoñentes principais son o vocalista e guitarrista Joel O'Keeffe, o seu irmán, o batería Ryan O'Keeffe, e o guitarrista e corista David Roads. Posteriormente uníuselles o baixista Justin Street. O seu álbum de estrea, ''Runnin' Wild*, foi publicado en xuño do 2007 e entrou no *top 30* da ARIA Albums Chart. O disco entraría tamén nas listas de álbums británicas e na *Billboard 200* estadounidense. O seu segundo disco, *No Guts. No Glory.*, apareceu en marzo do ano 2010 entrando no *top 20* da ARIA Chart, no *top 40* no Reino Unido e aparecendo tamén na *Billboard 200*. O seu terceiro traballo, *Black Dog Barking'' foi publicado o 31 de maio do 2013.

## Discografía 
### Álbums 
## Véxase tamén 
### Ligazóns externas 
* Páxina oficial
Julio Carballo Enríquez

**Julio Carballo Enríquez**, nado en Xinzo de Limia o 9 de outubro de 1861 e finado en Buenos Aires o 26 de maio de 1928, foi un avogado e xornalista galego.

## Traxectoria 
Estudou o bacharelato e Peritaxe Mercantil en Ourense. Licenciado en Dereito pola Universidade de Santiago de Compostela, gañou en 1888 a praza de catedrático de Dereito Administrativo e Economía Política da Universidade de San José de Costa Rica. Alí exerceu como redactor da revista xudicial *El Foro*. En 1891 regresou a Ourense, dedicouse á avogacía, obtivo o cargo de tenente fiscal da Audiencia Provincial e ingresou no Partido Republicano. Foi redactor de *El Eco de Orense* e dirixiu o semanario *La República*. En 1910 marchou a Buenos Aires como correspondente de *Vida Gallega* e *Noticiero de Vigo*. Traballou como redactor en *La Nación* e colaborou en *Acción Gallega*, *Suevia* e *Correo de Galicia*, que dirixiu nunha breve etapa en 1911. Vinculado á Casa de Galicia, foi membro do comité antiforal de Buenos Aires e fundou a agrupación antiforal A Terra.

## Vida persoal
Casou en Xinzo de Limia en 1885 con Adela Romero Peláez, e foi pai de Julio Carballo Romero.

## Notas 
## Véxase tamén 
### Bibliografía 
*
Baltasar Vázquez

**Baltasar Vázquez Fernández**, nado en Gabín (Montederramo) o 26 de outubro de 1905 e finado na Gudiña en 1995, foi un mestre e político galego.

## Traxectoria 
Estudou o maxisterio no Colexio-Seminario do Ave María, estando no internado do Padre Manjón en Granada. De volta a Galicia, foi mestre interino en Xunqueira de Ambía (1925). Aprobou as oposicións de 1928. Foi mestre en Zorelle e despois en Bustavalle (Maceda). Militante comunista, era membro da Asociación de Trabajadores de la Enseñanza de Orense, e a partir de 1932 pasou a dirixir a súa revista *Escuela de Trabajo*.

Co golpe de Estado do 18 de xullo de 1936 foi destituído. Agochado no faiado da casa dos sogros en Maceda, despois en Gabín e finalmente no monte. Estivo tres meses de criado na casa dun veciño de Montederramo e logo agochado na serra da Queixa. Ao rematar a guerra entregouse. Ingresou na cadea o 15 de xuño de 1939. Xulgado en Ourense por rebelión militar, foi sentenciado a cadea perpetua. Internado na Prisión Provincial de Ourense, saíu en liberdade provisional en 1941. Estivo un tempo en Montederramo dando clases particulares de Bacharelato e traballando como capataz na repoboación forestal. Trasladouse a Valladolid e foi encargado de FASA e deu clases particulares.

Revisado o seu expediente de depuración, reingresou no Maxisterio en 1964. Incorporouse como mestre en Olmedo en 1965 e ao ano seguinte conseguiu o traslado a Forcarei. O seu último destino foi A Gudiña, onde se xubilou en 1975.
## Vida persoal 
Casou en Maceda con Gloria Movilla Carnero en 1932.

## Notas 
## Véxase tamén 
### Bibliografía 
*
Faces in the Crowd

***Faces in the Crowd*** é un filme estadounidense dirixido por Julien Magnat que se estreou no 2011.

## Sinopse 
Un asasino en serie ten atemorizada á cidade. Unha espectadora inocente presenza o seu último ataque, pero ó fuxir cae dunha ponte quedando inconsciente. Cando esperta no hospital, non pode recoñecer á súa propia familia, nin ó seu mozo, nin tan sequera o seu propio reflexo no espello. Diagnostícanlle prosopagnosia, unha desorde neurolóxica causada por unha lesión no lóbulo temporal que impide comparar a cara que estamos vendo con outra cara almacenada na memoria, co que non é quen de recoñecer a mesma cara dúas veces.

## Personaxes 
* Milla Jovovich como Anna Merchant
* Julian McMahon como Detective Kerrest
* David Atrakchi como Lanyon
* Michael Shanks como Bryce
* Sarah Wayne Callies como Francine
* Sandrine Holt como Nina #6
* Marianne Faithfull como Dr. Langenkamp
* Valentina Vargas como Nina
* Anthony Lemke como Bryce #3
* Nels Lennarson como Detective Kerrest #1
* Chris Kalhoon como Kerrest #2
* David Ingram como Bryce #2
* Medina Hahn como Nina #4

## Véxase tamén 
### Ligazóns externas 
*
Pottoka

[miniatura|250px|right|Pottokas na [Xareta, muga navarro-francesa.]]
[miniatura|250px|Grupo de Pottokas en [Hondarribia, Guipúscoa.]]
**Pottoka**, do éuscaro *cabalo pequeno*, é o nome co que se coñece a unha raza de cabalo de pequena envergadura ou poni, que habitaron dende a antigüidade os territorios montañosos da Cordilleira Cantábrica e os Pireneos occidentais en ambas as vertentes.

## Historia 
Xa en covas prehistóricas, como as de Santimamiñe en Biscaia ou Ekain en Guipúscoa, aparecen representados os primeiros équidos dos que se ten constancia.

## Hábitat e comportamento 
Viven agrupados en rabaños salvaxes nos montes vascos, organizados nunha xerarquía na que se sitúa a egua Alfa, xunto co semental.

## Características 
Es un poni de boa conformación xeral cunha alzada media de 1,25m nas femias e 1,23m nos machos. O perfil da cabeza varía do recto ó subcóncavo, sendo en xeral unha cabeza harmónica, piramidal e proporcionada. A cara é recta, cunhas guedellas características. As capas poden ser negra ou castaña moi escura. Os pottokas de pura raza son de capa totalmente negra, xa que as manchas son síntomas de mestizaxe. Son animais ós que se pode definir como équidos resistentes, rápidos, rústicos, fortes, dóciles e aptos para a caza, a monta, paseos e saltos de obstáculos. Foron precisamente estas últimas funcións, as que están axudando a que esta raza non desapareza, a pesar de encontrarse en perigo de extinción.

## Pottoka como animal de traballo 
[miniatura|dereita|300px|Un *Pottoka* en [Zestoa, Guipúscoa, a comezos do século XX.]]
No pasado foron empregados como tractores dos vagóns nas minas, para os labores de labranza e tiro nos casaríos, limpeza de montes e como subministración de carne en carnicerías.

As deputacións de Biscaia e Guipúscoa dispoñen de dous centros de cría e multiplicación desta raza. No País Vasco francés (Lapurdi, Zuberoa e Baixa Navarra) está máis estendida a súa crianza, e en Navarra agora estase empezando a traballar a nivel particular para recuperala e promovela.

## Notas 
## Véxase tamén 
### Outros artigos 
* Cabalo ibérico
* Asturcón
* Cabalo de pura raza galega
* Monchino
* Garrano
* Losino
### Ligazóns externas 
* ORDEN de 12 de novembro de 2010, da Conselleira de Medio Ambiente, Planificación Territorial, Agricultura e Pesca, pola que se aproba a regulamentación específica da raza equina poni vasco-Pottoka.
* Descrición na web da Universidade do País Vasco
* Sitio en francés dedicado a pottoka
* Asociación nacional francesa da pottoka
* Zaldibi Aralar Pottoka Elkartea 
* Federación de criadores de Pottoka de Euskadi EPOFE
Diego Simeone

**Diego Pablo Simeone**, máis coñecido como **El Cholo**, nado en Buenos Aires o 28 de abril de 1970, é un exfutbolista e actual adestrador de fútbol arxentino. Actualmente adestra o Atlético de Madrid.

## Palmarés 
### Adestrador 
;Estudiantes
* Primeira División (1): Torneo Apertura 2006
;River Plate
* Primeira División (1): Torneo Clausura 2008
;Atlético de Madrid
* Copa do Rei (1): 2012–13
* UEFA Europa League (1): 2011–12
* Supercopa de Europa (1): 2012

## Véxase tamén 
### Ligazóns externas 
* Datos do xogador en national-football-teams.com
Blois

**Blois** é unha cidade francesa, capital do departamento francés de Loir e Cher dentro da rexión Centro-Val de Loira.

## Xeografía 
Atravesado polo río Loire, Blois está a medio camiño entre Tours e Orleáns, a 170&nbsp;km de París.

## Patrimonio arquitectónico 
* **O castelo real** foi residencia de 7 reis e 10 raíñas de Francia.

## Cidades irmandadas 
*  Waldshut-Tiengen, dende 1963.
*  Lewes, dende 1963.
*  Weimar, dende 1995.
*  Sighisoara, dende 1995.
*  Urbino, dende 2003.
*  Hué, dende 2007.
*  Cáceres, dende 2009.

## Véxase tamén 
### Ligazóns externas 
* sitio oficial do castelo de Blois
Homoserina

A **homoserina** é un α-aminoácido coa fórmula química HO2CCH(NH2)CH2CH2OH. A L-homoserina non é un dos aminoácidos comúns codificados polo ADN (ver aminoácido non proteinoxénico) e difire do aminoácido proteinoxénico serina na inserción no seu esqueleto dunha unidade -CH2- adicional.  Intervén como molécula intermediaria na síntese de certos aminoácidos.

A homoserina, na súa forma lactona (homoserina lactona), é o produto resultante da clivaxe por bromuro de cianóxeno dun péptido por degradación da metionina.

## Síntese de aminoácidos
A homoserina é un intermediato na biosíntese de tres aminoácidos esenciais: metionina, treonina (que é un isómero da homoserina), e isoleucina. Fórmase por dúas reducións do ácido aspártico a través do intermediario aspartato semialdehido. Despois a homoserina pode seguir dúas vías, unha que dá lugar a metionina, e outra que dá lugar a treonina; a partir da treonina pode producirse isoleucina.

## Notas
## Véxase tamén
### Outros artigos
* Homoserina lactona
Eligio Núñez

**Eligio Núñez Muñoz**, nado en Ourense o 2 de abril de 1906 e finado en Vilariño Frío (Montederramo) o 1 de novembro de 1936, foi un mestre e político galego.

## Traxectoria 
Fillo do boticario Antonio Núñez. Foi nomeado mestre titular da escola de Cambeo en abril de 1931. Durante a Segunda República foi membro da Asociación de Trabajadores de la Enseñanza de Orense (ATEO) e colaborador da súa revista *Escuela del Trabajo*; en agosto de 1932 pasou a ser coordinador da publicación xunto con Luis Soto e Manuel Luis Acuña. Tamén colaborou en *La República* e *Espartaco*. Militante do Partido Republicano Radical Socialista, presentouse como candidato ás eleccións a Cortes de 1933. Presentou con Fernando Barcia Veiras e Apolinar Torres o relatorio "Misión de los trabajadores de la enseñanza en el actual momento histórico de la cultura gallega" ao Congreso de Trabajadores de la Enseñanza de Galicia de maio de 1936.

Co golpe de Estado do 18 de xullo de 1936 foi detido en Ourense ao ir coñecer á súa filla Aida, que a súa muller acababa de dar a luz. Foi asasinado o 1 de novembro na Arca Aberta, en Vilariño Frío (Montederramo) con Jacinto Santiago, Fructuoso Manrique Martín e Aquilino Sánchez Rodríguez.
## Vida persoal 
Casou con Luz Divina Trabazo Fontaiña, tamén mestra, coa que coincidiu en Cambeo. Tivo un primeiro fillo en 1935, Horacio (1935-2020). Luz Divina, que era mestra en Louredo (Maside) cando aconteceu o golpe de Estado, foi sancionada con separación ata 1942. Eligio tiña un irmán que puido agocharse e lle sobreviviu, Sindo Núñez Muñoz, que tamén era Mestre.

## Notas
Boudhanath

**Boudhanath** (en devanágari: बौद्धनाथ), tamén chamado **Boudha**, **Bouddhanath** ou **Baudhanath** ou o Khāsa Caitya, é un dos lugares máis sagrados do budismo en Katmandú, Nepal. É coñecido como **Khāsti** en lingua newari, **Jyarung Khasyor** en lingua tamang ou como **Bauddha** polos modernos falantes de nepalés. Está situado a 11 km do centro, na periferia ao noroeste de Katmandú. Trátase dunha das estupas esféricas máis grandes do Nepal, representando o mandala.

A estupa budista de Boudhanath domina o horizonte. A antiga estupa é unha das maiores do mundo. A afluencia de grandes poboacións de refuxiados do Tíbet propiciou a construción de 50 gompas tibetanas (mosteiros) arredor do Boudhanath. Dende 1979, o Boudhanath é Patrimonio da Humanidade da UNESCO. Xunto co Swayambhunath, é un dos lugares máis populares para os turistas na área de Katmandú.

## Galería de imaxes 

Ficheiro:NP-KTM-bodhanath-gebetsmühle-gross.jpg|Roda de rezo.
Ficheiro:NP-KTM-bodhanath-kloster-buddha.jpg|Imaxe de Buda no mosteiro.
Ficheiro:Bauddhanaath0575.JPG
Ficheiro:Boudinath (4777583391).jpg
Ficheiro:Stupa in bodnath.jpg
Ficheiro:Nepal - Kathmandu - Bodhnath panorama.jpg|Vista xeral.

## Notas 
## Véxase tamén 
### Bibliografía 
* 
* 

### Outros artigos 
* Kora (peregrinación)
* Swayambhunath
* Budismo tibetano

### Ligazóns externas 
* Boudhanath  en www.weallnepali.com  
* Imaxes do Boudhanath
Illas Florida

As **illas Florida** (ou **illas Nggela**) son un pequeno grupo de illas na Provincia Central das Illas Salomón, unha nación (desde 1978) no suroeste do océano Pacífico. 

A cadea está composta por catro illas máis grandes e unhas 50 illas máis pequenas. están separadas por unha canle, Mboli Passage.

Moitas das illas máis pequenas teñen praias de coral branco. Outras illas inclúen Gavutu e Tanambogo.

As coordenadas das illas son 9°00´S, 160°10´E.

As illas tiveron importancia estratéxica durante a segunda guerra mundial, especialmente na Batalla de Guadalcanal. As illas estaban dominadas polo Xapón e foron atacadas, e liberadas, polos Estados Unidos. Posteriormente, as illas serían utilizadas como base de hidroavións estadounidenses.

## Historia 
O primeiro avistamento rexistrado por europeos foi pola expedición española de Álvaro de Mendaña o 16 de abril de 1568. Máis precisamente, o avistamento debeuse a unha viaxe local realizada por un pequeno barco, nos relatos o bergantín *Santiago*, comandado por *Maestre de campo* Pedro Ortega Valencia e tendo como piloto a Hernán Gallego. Foron eles quen a catalogaron como "Pascua Florida" (de o festa dese nome) de onde deriva o seu nome actual "Florida". Tulagi en Nggela Sule foi a sede da administración das Illas Salomón Británicas antes da invasión xaponesa de 1942 na segunda guerra mundial.

O grupo de illas Nggela atópase inmediatamente ao norte da máis famosa illa de Guadalcanal, o escenario da Batalla de Guadalcanal na segunda guerra mundial, con todo, a propia Nggela Sule viuse invadida polos xaponeses en abril de 1942 en relación co establecemento dunha base de hidroavións na veciña Gavutu. O 7 de agosto do mesmo ano, o 1º Batallón do 2º rexemento de Marines dos Estados Unidos desembarcou na illa para dar cobertura ao asalto do illote veciño de Tulagi. A Illa da Florida nunca chegaría a ser tan famosa como Guadalcanal, malia que serviu como unha pequena base, moi secundaria das operacións dos Estados Unidos e dos seus aliados na guerra do Pacífico, Australia e Nova Zelandia durante a duración da guerra. Logo da liberación aliada a illa converteuse nunha base de hidroavións dos Estados Unidos. A illa serviu posteriormente como punto de subministración de auga para a Mariña dos Estados Unidos, desviando a auga dunha fonte subterránea da illa.

Despois da segunda guerra mundial, a administración británica trasladouse a Honiera, Guadalcanal.

## Notas
;Referencias

## Véxase tamén
### Ligazóns externas
* Map including the Nggela Islands (labeled as Florida Islands)
Félix Salgado del Moral

dereita|miniatura|Monólito ás vítimas do fascismo nas Conchas (Santa Cruz de Grou, Lobeira).
**Félix Segundo Salgado del Moral**, nado en Ceuta o 1 de decembro de 1908 e finado en León o 18 de agosto de 1936, foi un mestre galego.

## Traxectoria 
Fillo de Alejandro Salgado Biempica e sobriño de Arturo Salgado Biempica. Na ditadura de Primo de Rivera foi presidente das xuventudes da Unión Patriótica. Mestre de Ourense, membro da Asociación de Trabajadores de la Enseñanza de Orense e redactor de *Escuela de Trabajo*. Defendeu a permanencia da FETE na ITE. Como membro de ATEO, foi o seu representante no Congreso Internacional de Educadores Proletarios celebrado en París en xullo de 1933. Con Baltasar Vázquez e Luís Soto eran a liña máis radical de ATEO. Mestre en Castrelo de Miño, co golpe de Estado do 18 de xullo de 1936 foi alistado no exército franquista, e o 18 de agosto de 1936 foi fusilado no campo de tiro de Puente Castro en León.

## Notas 
## Véxase tamén 
### Bibliografía 
* *Claridade* Fundación Luís Tilve, setembro de 2007. Especial homenaxe.
### Ligazóns externas 
* República - LEÓN 3 victimas del franquismo
The Back Room

***The Back Room*** é o álbum de estrea da banda británica de post-punk revival Editors, publicado o 25 de xullo do 2005. O disco entrou na lista británica de álbums no número 13 en xullo do 2005, e acadaría o número 2 en xaneiro do 2006.

## Listaxe de cancións 
Todos os temas por Edward Lay, Russell Leetch, Tom Smith e Chris Urbanowicz.

*Vídeos do concerto no Paradiso, Ámsterdam – 30 de xaneiro de 2006
Spirit They're Gone, Spirit They've Vanished

'''''Spirit They're Gone, Spirit They've Vanished'''* é o álbum de estrea da banda estadounidense de neopsicodelia Animal Collective, publicado en agosto do 2000 a través do seu propio selo Animal (agora coñecido como Paw Tracks). O disco foi editado baixo o nome "Avey Tare and Panda Bear" e só foron lanzadas 2000 copias. Dende entón foi reeditado como CD duplo xunto con *Danse Manatee* no ano 2003 a través do selo FatCat Records. Tamén está dispoñible nunha edición limitada en vinilo lanzada polo mesmo selo.

## Antecedentes 
Todos os temas foron compostos por Avey Tare (David Portner) dende 1997 ata 1999, agás "Penny Dreadfuls", escrito cando tiña 16 anos. O proceso de composición estivo fortemente influenciado polo seu traslado dende Baltimore ata Nova York, describíndoo como un "período escuro" sendo Brian Weitz (Geologist) o seu único amigo na cidade.

Portner e Panda Bear (Noah Lennox) gravaron a guitarra acústica e a batería ao vivo nun gravador de cinta de 8 pistas Tascam 48 na habitación de Portner en Maryland, durante o verán de 1999. As cancións de piano, xunto cos *overdubs*, graváronse no salón dos pais de Portner.

Un vello sintetizador Roland SH-2, que o irmán de Brian Weitz atopou almacenado nun campamento, foi usado para os sons de baixo. As baterías foron tocadas con escobillas para emular os álbums *Ocean Rain* e *Forever Changes''. Outros sons, como os da maioría de "Spirit They've Vanished", foron creados usando circuítos de retroalimentación.

## Listaxe de cancións 
# "Spirit They've Vanished" – 5:35
# "April and the Phantom" – 5:53
# (Untitled) – 2:58
# "Penny Dreadfuls" – 7:58
# "Chocolate Girl" – 8:28
# "Everyone Whistling" – 1:00
# "La Rapet" – 7:52
# "Bat You'll Fly" – 5:03
# "Someday I'll Grow to Be As Tall As the Giant" – 3:10
# "Alvin Row" – 12:39

Houbo unha certa confusión sobre a listaxe de cancións do álbum. Na edición orixinal limitada a canción se título que aparecía no corte 3 non se listou xunto cos outros temas. Debido a que a listaxe de cancións non lle daba o seu correspondente número ao resto dos temas, pensouse erroneamente que que os cortes 3-9 eran realmente os 4-10, polo que "Alvin Row" non tiña título. Este erro aparece en case todas as recensións do álbum tras a súa publicación inicial no ano 2000. A reedición de Fat Cat do 2003 aclara este erro numerando as cancións e deixando un espazo en branco para o corte 3.
...Like Clockwork

***...Like Clockwork*** é o sexto álbum da banda estadounidense de stoner rock Queens of the Stone Age, publicado o 3 de xuño do 2013 a través do selo Matador Records no Reino Unido e ao día seguinte nos Estados Unidos. Auto-producido pola banda, trátase do primeiro disco de Queens of the Stone Age en contar enteiramente co baixista Michael Shuman e o teclista e guitarrista Dean Fertita, que se uniran ao grupo en 2007 na xira de promoción do seu anterior traballo, *Era Vulgaris*, e gravando as súas cancións extra.

## Listaxe de cancións 
Todas as letras escritas por Josh Homme, agás "Kalopsia", composto por Homme e Alex Turner. Todos os temas compostos por Queens of the Stone Age, agás "...Like Clockwork", por Homme, James Lavelle e Charlie May, e "Fairweather Friends", por Queens of the Stone Age e Mark Lanegan.
Raspberry Pi

**Raspberry Pi** é unha placa computadora (*SBC*) de baixo custo desenvolvida no Reino Unido pola Fundación Raspberry Pi co obxectivo de estimular a ensinanza de ciencias da computación nas escolas.

## Descrición 
[miniatura|esquerda|Caixa Raspberry Pi e placa montada en pezas [Lego.]]
O deseño inclúe un system-on-a-chip Broadcom BCM2835, que contén un procesador central (CPU) ARM1176JZF-S a 700&nbsp;MHz (o firmware inclúe uns modos “Turbo” para que o usuario poida facerlle overclock de ata 1&nbsp;XHz sen perder a garantía), un procesador gráfico (GPU) VideoCore IV e 512&nbsp;MB de memoria RAM (aínda que orixinalmente cando foi lanzado eran 256&nbsp;MB). O deseño non inclúe un disco duro ou unha unidade de estado sólido, xa que utiliza unha tarxeta SD para o almacenamento permanente; tampouco inclúe fonte de alimentación ou carcasa. O modelo B véndese a 35 dólares estadounidenses e o modelo A a 25 dólares estadounidenses. O 29 de febreiro de 2012 a fundación comezou a aceptar ordes de compra do modelo B, e o 4 de febreiro de 2013 do modelo A.

A fundación dá soporte para as descargas das distribucións para arquitectura ARM, Raspbian (derivada de Debian), RISC OS 5 e Arch Linux; e promove principalmente a aprendizaxe da linguaxe de programación Python, C e Perl.

## Especificacións técnicas 
As placas inclúen tódolos portos de conexión necesarios para empregar periféricos: pantalla, teclado ou altofalantes.

## Notas 
## Véxase tamén 
### Outros artigos 
* Arduino
* Wiring
* Processing
* Fritzing
Amadeo Brumbeck Ferrería

**Amadeo Brumbeck Ferrería**, nado en Vilagarcía de Arousa e finado no mesmo concello en maio de 1940, foi un empresario e político galego.

## Traxectoria
Fillo de Julio Brumbeque Nelson que se instalou en Vilagarcía cara 1856, procedente da cidade norueguesa de Kristiansand. Foi presidente da Cámara de Comercio de Vilagarcía, representante no Consello Provincial de Pontevedra de Fomento e alcalde de Vilagarcía do 1 de xaneiro de 1906 ata o 1 de xullo de 1909. Foi concelleiro durante a Segunda República e Primeiro Tenente Alcalde ata o 31 de agosto de 1934. Foi reposto como concelleiro o 19 de xaneiro de 1936. Foi elixido compromisario para a elección de presidente da República en abril de 1936. Cofundador do Villagarcia Foot Ball Club, foi tamén poeta e xornalista. 

## Vida persoal
Casou con Ángela Reguera Pedrosa.

## Notas 
## Véxase tamén
### Ligazóns externas
*Un descendiente de Nelson no quiere ser alcalde de barrio
*Brumbeck
Fructuoso Manrique Martín

**Fructuoso Manrique Martín**, nado en Fuentepelayo (Provincia de Segovia) en 1872 e finado en Vilariño Frío (Montederramo) o 1 de novembro de 1936, foi un carabineiro e político español.

## Traxectoria 
Estudou a carreira militar. O seu primeiro destino no corpo de carabineiros foi Cádavos (A Mezquita) onde atendía a Aduana na fronteira con Portugal. Alí coñeceu á súa muller Josefa García Barros. Foi trasladado a Jaca e posteriormente foi comandante en Ferrol. En 1929 foi destinado como tenente coronel do Corpo de Carabineiros a Alxeciras, e en novembro do mesmo ano, a Xirona. Finalmente, en 1931 foi nomeado xefe de Carabineiros na provincia de Pontevedra, xa a punto de xubilarse. O 14 de maio de 1931 mantivo unha reunión no Concello de Vilagarcía de Arousa na que se firmou a acta pola cal se incautaban as propiedades que nese concello tiña o ex rei Afonso XIII, entre elas a Illa de Cortegada, que quedou baixo custodia da Comandancia de Carabineiros de Pontevedra. Meses despois xubilouse acolléndose á lei Azaña.

Fructuoso e a súa muller vivían en Ourense con Marcial García Barros que era tenente de Seguridade. Con eles vivía o seu sobriño Sergio García Ferrera. Durante a Segunda República, Fructuoso foi nomeado presidente de Izquierda Republicana en Ourense. Logo do triunfo da Fronte Popular nas eleccións de febreiro de 1936, foi nomeado gobernador civil interino de Ourense. Foi elixido compromisario para a elección do presidente da República en 1936.

Co golpe de Estado do 18 de xullo de 1936 o día 25, Fructuoso, Marcial e Antonio Bernardo García Barros foron detidos. Fructuoso pasou uns tres meses en Celanova e coa escusa de trasladalo á cadea do Barco de Valdeorras foi asasinado o 1 de novembro na zona chamada Arca Aberta de Vilariño Frío (Montederramo) con Jacinto Santiago, Eligio Núñez Muñoz e Aquilino Sánchez Rodríguez. Os executores ordenaron tamén queimar a súa casa en Cádavos.

## Vida persoal 
Casou con Josefa García Barros, irmá de Marcial García Barros.

## Véxase tamén 
### Bibliografía 
* 

### Ligazóns externas 
* "Homenaje a Fructuoso Manrique" *La Región*, .
* Héroes o traidores, artigo de Sergio García Ferrera en *La Región*, .
Ramón Alonso Martínez

**Ramón Alonso Martínez**, nado en Mos, foi un carpinteiro e político galego.

## Traxectoria 
Na ditadura de Primo de Rivera foi concelleiro en Lavadores en 1924 e secretario e despois presidente da Federación Agraria de Lavadores. Na Segunda República militou no Partido Radical, foi presidente da Federación Agraria Provincial de Pontevedra e candidato en Pontevedra pola coalición de Izquierda Republicana como agrario nas eleccións a Cortes de novembro de 1933. Foi elixido presidente da Federación Agraria Provincial de Pontevedra en abril de 1936. Foi elixido compromisario para a elección do presidente da República en 1936.

## Notas
Aquilino Sánchez Rodríguez

**Aquilino Sánchez Rodríguez**, nado en Oseira (San Cristovo de Cea) en 1874 e finado en Vilariño Frío (Montederramo) o 1 de novembro de 1936, foi un perito agrícola e político galego.

## Traxectoria 
Perito agrícola destinado no concello de Maside. Propagandista agrario, fundou e foi director do periódico *La Torre de Maside* en 1921. Durante a Segunda República militou no Partido Radical, pasando despois a Izquierda Republicana, foi concelleiro do Carballiño e foi elixido alcalde do Carballiño o 19 de abril de 1936, logo da dimisión de Felisindo Álvarez Xesteira para facerse cargo da presidencia da Deputación de Ourense.

Co golpe de Estado do 18 de xullo de 1936 foi detido o 22 de xullo e trasladado o 2 de agosto en compañía de Joaquín Losada Filgueira cara Ourense. Chegados á prisión provincial incorporóuselles Francisco Paradela Núñez e os tres foron conducidos por un grupo de falanxistas á cadea de Viana do Bolo. Os milicianos deixaron a Aquilino Sánchez na prisión de Trives e continuaron cos outros dous que foron asasinados nas proximidades dos Codos de Larouco (A Pobra de Trives). Xulgado en Ourense en proceso incoado o 15 de setembro por adhesión á rebelión, foi absolto. Foi asasinado o 1 de novembro en Vilariño Frío (Montederramo) con Jacinto Santiago, Fructuoso Manrique Martín e Eligio Núñez Muñoz.

## Véxase tamén 
### Bibliografía 
* 
* 
* 

### Ligazóns externas 
* Unha placa recorda ao último alcalde republicano carballiñés, noticia en *La Voz de Galicia*
Francisco Jaime Vázquez Díaz

**Francisco Jaime Vázquez Díaz**, nado en 1956 e finado en Ourense a principios de xaneiro de 2010, foi un político galego do PPdeG

## Traxectoria 
Fillo de Jaime Vázquez. Foi director de distintas sucursais de Caixanova. Nas eleccións municipais de 1983 encabezou a candidatura de Coalición Popular en Montederramo e foi elixido alcalde. Volveu ser elixido alcalde nas municipais de 1987 encabezando a candidatura de Alianza Popular-Centristas de Galicia, pero dimitiu por motivos profesionais en febreiro de 1988.

## Notas 
## Véxase tamén 
### Outros artigos 
* Eleccións municipais en Montederramo

### Ligazóns externas 
* Una prematura despedida en *La Voz de Galicia*
Pazo da Pastora

O **Pazo da Pastora** ou **Pazo de San Tomé** é unha casa señorial construído na Idade Moderna (século XVI) que se atopa na rúa do Conde, na parroquia de Freixeiro, na mesma cidade de Vigo.

A orixe do pazo áchase nunha construción anterior, unha torre coñecida coma **Torre de Busteu** e foi o seu señor Pedro Álvarez de Soutomaior, aculmado Pedro Madruga. O pazo comezou a se construír posibelmente no século XIV, aínda que o edificio que hoxe temos é do século XVI con incorporacións do século XVIII e XIX. Antes era coñecido coma Pazo de San Tomé (escrito en galego antigo como *San Thomé* ou *Santhomé*).

## Descrición 
Trátase dunha construción de planta rectangular e de dúas alturas, con dúas torres nos extremos de cadeirado e cachotaría encalada nalgunhas zonas. Aseméllase ao achegado Pazo de Castrelos, pois ambos os dous non presentan a tradicional escaleira/solaina exterior.

Destaca o seu portón de entrada, no que malia a discordante porta, está rodeada de remates de muro en forma de columna sobre os que se asentan formas de xerras de gran tamaño ou un exuberante pináculo noutra delas. As columnas aos lados da porta portan cadanseu escudo e unhas inscricións. Á dereita deste portón hai un remate de muro tamén en forma de columna, cun pináculo sobre ela e un pequeno fornelo nunha das súas caras. En realidade é un peto de ánimas. Dentro deste fornelo hai unha imaxe da Virxe da Divina Pastora pintada nun azulexo. A Virxe leva o seu fillo no colo acariñando catro ovellas ao seu arredor. Acompáñao unha inscrición sen data que di: “LA DIVINA PASTORA”. A xente de Freixeiro deposita no peto flores e candeas como sino de devoción.

É de propiedade privada, non sendo visitábel, e ten un uso hostaleiro. Está catalogado pola Xunta de Galicia e nos PXOM.

## Notas 
## Véxase tamén 
### Outros artigos 
* Pazo de Castrelos
* San Tomé de Freixeiro
### Ligazóns externas 
* (Ficha A_173 – Páxina 3) Web do Planeamento Urbanístico da Xunta
* Web de Turgalicia
* Patrimonio Cultural de Vigo
Igrexa católica siríaca

A **Igrexa católica siríaca** (en siríaco: ܥܕܬܐ ܣܘܪܝܝܬܐ ܩܬܘܠܝܩܝܬܐ, *ʿīṯo suryaiṯo qaṯolīqaiṯo*) é unha Igrexa particular oriental da Igrexa católica. Esta igrexa do Levante comparte ritos e prácticas coa Igrexa ortodoxa siríaca.
O patriarca de Antioquía desta Igrexa ten o título de patriarca de Antioquía e todo o Oriente dos sirios e reside en Beirut. O patriarca actual, dende 2009, é Ignacio Xosé III Iunan.
## Notas e referencias
Copa Asiática

A **Copa Asiática** é o campionato de seleccións nacionais de fútbol organizado pola Confederación Asiática de Fútbol (AFC), no cal participan os países adscritos á mesma.

Desde 1956, a Copa realizouse cada 4 anos (Fóra diso entre o torneo de 2004 e 2007 que pasaron tres anos). O último torneo celebrouse en 2011 en Qatar, resultando campioa a selección de fútbol do Xapón, conseguindo o seu cuarto título. En 2015 celebrarase o seguinte en Australia.

## Resultados 
## Palmarés 
Na seguinte táboa atópanse os equipos que estiveron entre os catro mellores dalgunha edición do torneo.
En *cursiva* indícase o torneo no que o seleccionado foi local.

## Notas
Selección de fútbol de Corea do Sur

A **Selección de fútbol de Corea do Sur** (en coreano: 대한민국 축구 국가대표팀) é o equipo representativo de Corea do Sur en competicións internacionais de fútbol. Representa á Asociación de Fútbol de Corea desde 1948 nas competicións oficiais organizadas pola Confederación Asiática de Fútbol (AFC) e a Federación Internacional de Asociacións de Fútbol (FIFA).

## Historia 
Aínda que na antiga se Corea practicaba un deporte parecido ao fútbol actual, chamado *chuk-gu*, foi a presenza británica no porto de Incheon en 1882 a que introduciu o fútbol na península. En 1921 xogouse o primeiro torneo coreano de fútbol e en 1928 creouse a Asociación de Fútbol de Corea. Após a fin da segunda guerra mundial, a Asociación de Fútbol de Corea reinstalouse na nova República de Corea. En 1948, foi admitida na FIFA e en 1954 foi unha das asociacións fundadoras da AFC.

Corea do Sur é un dos equipos máis fortes do continente asiático, participou nun total de oito Copas Mundiais. Nestes eventos Corea do Sur sempre tivo un papel menor, ata o ano 2002, cando hospedou o evento de forma conxunta co Xapón. Da man do adestrador neerlandés Guus Hiddink, a selección surcoreana avanzou ata semifinais, derrotando a seleccións de grande importancia, como  e .

## Estatísticas 
### Copa Mundial de Fútbol 
### Copa Asiática 
## Véxase tamén 
### Outros artigos 
* Selección de fútbol de Corea do Norte

### Ligazóns externas 
* Páxina web oficial da KFA
Tempada 2012/13 do Deportivo da Coruña

Durante a tempada **2012–13** o Deportivo da Coruña competiu na Primeira División (afrontando a súa 42ª campaña na máxima categoría), logrando o 19º posto ao remate do campionato e descendendo a Segunda División.

## Resumo da tempada 
### Decembro 
O 30 de decembro o presidente Lendoiro anunciou a destitución de José Luis Oltra como adestrador do primeiro equipo, debido aos malos resultados (2 vitorias, 6 empates e 9 derrotas). Ao día seguinte anunciouse o seu substituto, o portugués Domingos Paciência. O técnico chegou da man do representante Jorge Mendes.

### Febreiro 
O 11 de febreiro anunciouse que Domingos Paciência cesaba como adestrador do primeiro equipo, logo dunha vitoria, un empate e 4 derrotas. Esa mesma tarde anunciouse o seu substituto, o galego Fernando Vázquez.

## Material deportivo 
O equipamento do Deportivo foi proporcionado por Lotto e o patrocinador foi Estrella Galicia.

## Xogadores 
:*Xogadores ao remate da campaña.*

### Deixaron o club durante a tempada 
## Clasificación 
## Partidos 
### Pretempada 
### Primeira División 
### Copa do Rei 
#### 1/16 de final 
## Notas
Staatsoper Unter den Linden

A **Staatsoper Unter den Linden** (en galego *Ópera Estatal de Berlín*) é o principal teatro de ópera da cidade de Berlín e un dos máis importantes de Alemaña. Localízase no bulevar berlinés de Unter den Linden e tamén é sede da Orquestra Estatal de Berlín.

## Véxase tamén 
### Ligazóns externas 
*Páxina oficial
Moscow Chill

***Moscow Chill*** é un filme ruso dirixido por Chris Solimine que se estreou no 2007. Está protagonizado por Norman Reedus, Konstantin Yushkevich e Slava Schoot.

## Sinopse 
Ray Perso (Norman Reedus) é un solitario hacker que non pode evitar meterse en problemas. Logo de ser arrestado por invadir o sistema dos caixeiros automáticos de Manhattan, coñece a Dolphin (Slava Schoot), un xefe do crime organizado ruso, que lle propón un novo negocio. Ray é llevado en segredo a Moscova, onde non só coñecerá o violento submundo de do crime, senón tamén a unha fermosa muller chamada Maya. Pero as súas verdadeiras complicacións comezan cando Ray ten a brillante idea de usar as súas habilidades para estafar á mafia rusa.

## Personaxes 
* Norman Reedus como	Ray Perso
* Konstantin Yushkevich como Vasya
* Slava Schoot como Dolphin
* Kseniya Buravskaya como Maya
* Aleksandr Lenkov como Mitya
* Aleksandr Yakovlev como Ivan
* Valery Marionov como Eel
* Yuriy Dumchev como Carp
* Vladimir Kuleshov como Dubinsky

## Notas 
## Véxase tamén 
### Ligazóns externas 
* 
* Ficha en RottenTomatoes
Foro de León

miniatura|O rei Afonso V.
O **Foro de León** foron un conxunto de disposicións legais promulgadas polo rei Afonso V, probablemente en 1017. Constaba de corenta e oito capítulos, os catorce primeiros de carácter territorial. Foi completado en 1188 polos Decretos de León e tivo unha ampla difusión por todo o reino, derivaron outra serie de foros.

## Notas 
## Véxase tamén 
### Bibliografía 
*
*
*
Cistationina

A **cistationina** é un aminoácido intermediario na ruta de síntese de cisteína. Ten dous grupos carboxilo e dous grupos amino, xa que se orixina pola fusión de dous aminoácidos, que quedan unidos por un átomo de xofre formando un tioéter asimétrico.

Xérase a partir da homocisteína e serina pola acción do encima cistationina beta sintase, que necesita fosfato de piridoxal como cofactor.

Homocisteína + serina → cistationina + H2O

É clivada (cortada) pola cistationina gamma-liase, orixinando cisteína e α-cetobutirato. Esta reacción é dependente do fosfato de piridoxal e nela a cistationina perde un dos seus grupos amino (por iso se forma o cetoácido, sen o grupo amino).

Cistationina + H+ → α-cetobutirato + NH4+ + cisteína

Un exceso de cistationina na urina denomínase cistationinuria, que se debe a unha deficiencia de cistationina gamma-liase.

[miniatura|esquerda|150px|Metabolismo da cisteína. A primeira reacción é catalizada pola [cistationina beta sintase e a segunda pola cistationina gamma-liase.]]

## Notas
Gavutu

**Gavutu** é un pequeno illote na Provincia Central das Illas Salomón, cuns 500 metros de longo. É unha das Illas Florida.

Xunto coa veciña illa de Tanambogo, desempeñou un papel importante na campaña de Guadalcanal durante a segunda guerra mundial. En 1942, os xaponeses trataron de establecer unha base aérea na illa. Entre o 7 e o 9 de agosto de 1942 na Batalla de Tulagi e Gavutu-Tanambogo, os elementos do 2º Rexemento dos Marines dos Estados Unidos asaltaron e ocuparon a illa.

## Notas
Selección de fútbol de Corea do Norte

A **Selección de fútbol de Corea do Norte** (, ''Chosŏn Minjujuŭi Inmin Konghwaguk Ch'ukku Hyŏphwi''), oficialmente **Selección de fútbol da RPD de Corea**, é o equipo representativo da República Popular Democrática de Corea nas competicións oficiais internacionais de fútbol. A súa organización está a cargo da Asociación de Fútbol da RPD de Corea, afiliada á Confederación Asiática de Fútbol (AFC) e á FIFA. O equipo está composto por xogadores norcoreanos e afiliados ao Chongryon (asociación xaponesa de norcoreanos) nados no Xapón.

Un dos momentos máis destacados da selección de Corea do Norte foi o seu debut na Copa do Mundo en , onde conseguiron vencer a  e ser o primeiro país asiático en pasar da fase de grupos. A súa seguinte participación nun Mundial chegou en , onde ficaron en último lugar do Grupo G após perder contra o  (1−2),  (0−7) e  (0−3). Na Copa Asiática a súa mellor clasificación foi o cuarto lugar obtido en 1980, na que era a súa primeira participación no torneo.

## Historia 
### Copa do Mundo de 1966 
#### Fase de clasificación 
#### Fase de grupos 

#### Cuartos de final 
### Copa do Mundo de 2010 
#### Fase de clasificación 
#### Fase de grupos 

## Notas 
## Véxase tamén 
### Outros artigos 
* Selección de fútbol de Corea do Sur

### Ligazóns externas 
* Perfil en FIFA.com 
* Blog sobre a selección de Corea do Norte
Francisco Barbado Mazuelas

**Francisco Barbado Mazuelas**, nado en Montoro (Córdoba) en 1895 e finado en Sevilla en 1991, foi un político comunista andaluz.

## Traxectoria 
Traballador da Electromecánica de Córdoba. Foi un dos fundadores do PCE logo da escisión do PSOE. Formou parte do buró político do PCE nos anos trinta, home de confianza do secretario xeral, José Díaz. Foi un dos fundadores da Confederación General de Trabajadoes Unitaria (CGTU) escindida da UGT. Interveu no mitin contra a guerra e o fascismo de Vigo en novembro de 1935, no que se celebrou na Coruña o 1 de xaneiro de 1936 con Dolores Ibárruri e noutros mitins da Fronte Popular nas eleccións de febreiro de 1936 na provincia de Pontevedra. Foi elixido compromisario para a elección do presidente da República pola provincia de Pontevedra en 1936. Durante a Guerra civil foi segundo comandante do Quinto Regimiento. Exiliouse e pasou trinta anos na Unión Soviética como obreiro metalúrxico. En 1969 regresou a España despois de que se promulgara o Decreto-Lei 10/1969, de 31 de marzo, polo que se declaraba a prescrición de todos os delitos cometidos con anterioridade ao 1 de abril de 1939. Foise incorporando ao Partido Comunista en Córdoba. Nos anos setenta foi un referente histórico e moral para os mozos da organización.

## Véxase tamén 
### Ligazóns externas 
* Marcial Sánchez Mosquera, del miedo genético a la protesta. Memoria de los disidentes del franquismo
* Catálogo de fuentes orales
* Dirigente comunista, acusado de atentar contra el honor de la Guardia Civil
Tulagi

**Tulagi**, tamén coñecida como *Tulaghi*, é unha pequena illa, cunhas dimensións de 5'5&nbsp;km por 1&nbsp;km nas Illas Salomón, ao sur das Illas Florida. A cidade do mesmo nome que a illa (1.750 hab.) foi a capital do Protectorado das Illas Salomón de 1896 a 1942, e é a día de hoxe a capital da Provincia Central.

A illa foi elixida orixinalmente polos británicos como unha alternativa relativamente illada e máis saudable que ás illas máis grandes das Illas Salomón inzadas de enfermidades.

## Segunda guerra mundial 
Xapón ocupou Tulagi o 3 de maio de 1942, coa intención de establecer unha base aérea. Os barcos presentes en Tulagi foron atacados por avións do USS Yorktown ao día seguinte, no preludio da Batalla do mar do Coral.

As forzas estadounidenses, primeramente os Marine Raiders, arribaron o 7 de agosto e capturaron Tulagi tras un día de duros combates.

Tras esta captura, Tulagi converteuse nunha importante base naval americana durante a Guerra do Pacífico, asumindo protagonismo en batallas como a batalla de Guadalcanal.

Un pequeno dispensario con 20 camas funcionou en Tulagi ata a súa pechadura en 1946.

## Mergullo 
Tulagi ofrece unha excelente area de mergullo. Os restos dos USS *Aaron Ward*, USS *Kanawha*, e HMNZS *Moa* están moi preto, e os restos do Ironbottom Sound non están moito máis lonxe. O *Ward* está considerado como un dos grandes naufraxios do mundo, o casco atópase nun fondo de area a 70 metros, está a uns 20 metros por debaixo da liña de seguridade na que se pode mergullar con seguridade con aire comprimido. O *Ward* atópase en posición vertical e intacta, coa cuberta chea de artefactos.

Tulagi ten unha industria turística desenvolvida baseada no mergullo, con todo, debido aos disturbios civís, a industria atópase en grave perigo.

## Presente 
A día de hoxe, Tulagi é un importante porto pesquero das Illas Salomón.

## Véxase tamén
Savo

**Illa de Savo** (en inglés: *Savo Island*) é unha illa volcánica que forma parte das Illas Salomón, no sur do océano Pacífico. Está localizada ao nordés da punta norte da Illa de Guadalcanal nas coordenadas . Administrativamente forma parte da Provincia Central das Illas Salomón.

A última erupción do volcán da illa ocorreu entre os anos 1835 e 1850. Unha desas erupcións foi o suficientemente forte para que desaparecera toda especie de vida na illa. Unha erupción anterior ocorreu en 1568. De acordo aos datos da Organización Mundial de Observatorios Volcánicos (en inglés World Organization of Volcanic Observatories), a illa de Savo está activa cada 100 a 300 anos.

## Savo na segunda guerra mundial 
[miniatura|O [cruceiro estadounidense *Quincy* en chamas logo dun ataque de cruceiros xaponeses na Batalla da Illa de Savo en 1942.]]

Debido á súa proximidade á illa de Guadalcanal e a dureza das batallas disputadas polo control das Illas Salomón, a *illa de Savo* foi escenario de moitos dos enfrontamentos navais da Campaña das Illas Salomón. É coñecida como o lugar onde se libraron moitas batallas navais no adxacente "*Ironbottom Sound*" durante a segunda guerra mundial, entre as forzas aliadas navais e a Armada Imperial Xaponesa.

Entre as batallas navais que se disputaron nas inmediacións da illa de Savo están:
* A batalla da Illa de Savo, o 9 de agosto de 1942.
* A batalla de Cabo Esperanza (orixinalmente chamada a segunda batalla da Illa de Savo), do 11 ao 12 de outubro de 1942.
* A batalla Naval de Guadalcanal, do 13 ao 15 de novembro de 1942.
* A batalla de Tassafaronga, o 30 de novembro de 1942.

A Illa de Savo aparece no xogo de estratexia Commandos 2: Men of Courage, ambientado na segunda guerra mundial.

## Véxase tamén
Escudo de Trinidad e Tobago

O **escudo de armas de Trinidad e Tobago** foi deseñado por un comité constituído en 1962 para seleccionar os símbolos para o país. No comité participaron o artista Carlyle Chang e o deseñador George Bailey. O deseño do escudo foi aprobado polo Colexio Heráldico do Reino Unido xa que Trinidad e Tobago foi colonia británica ata ese ano. O escudo de armas consiste nun campo de goles e, elevado por un chevrón de prata e sable no que figuran dous colibrís de ouro e as naves usou Cristovo Colón na súa viaxe ó "Novo Mundo".

Sosteñen o escudo as dúas aves que son consideradas símbolos nacionais: un ibis vermello, símbolo da Illa Trinidad e un Cocrico, símbolo de Tobago. As dúas aves aparecen coas ás estendidas e nas súas cores naturais.

Na parte inferior aparecen Trinidad e Tobago representadas esquematicamente erguéndose sobre o mar e unha cinta na que está escrito o lema nacional, "*Together We Aspire, Together We Achieve*" (“*Xuntos aspiramos, xuntos lográmolo*”), en letras de sable.